cyanic-selkie/wikianc huggingface dataset:
ডেভিড জুকার (রাজনীতিবিদ)
উদার নীতি
কখনও কখনও ডেভিড জুকারকে ইসরায়েলের সবচেয়ে অপছন্দের মানুষ মনে হয়। ইসরাইলের মানবাধিকার লঙ্ঘনে তাকে আরব-প্রেমিকের মতো মনে হয়। অধিকৃত পশ্চিম তীর ও গাজা উপত্যকায় বসতি সম্প্রসারণের পরিকল্পনা তৈরী এবং বিদেশে প্রচারের জন্য তাকে বিশ্বাসঘাতক বলা হয়। ধর্মনিরপেক্ষ অধিকারের জন্য তার লড়াই ধর্মীয় ব্যক্তিদের কাছ থেকে গভীর অসম্মতি আকর্ষণ করে যারা তার ইহুদিত্ব নিয়ে প্রশ্ন তোলে। কিন্তু ইসরায়েলের পার্লামেন্টে একটি ছোট বামপন্থী গোষ্ঠীর সদস্য জাকার ক্রমবর্ধমান রক্ষণশীল ইসরায়েলে উদার মূল্যবোধের শেষ নিদর্শনগুলি উদ্ধারের জন্য বিরোধী রাজনীতির সীমিত বিষয়গুলি ব্যবহার করে চলে। এক সাক্ষাৎকারে তিনি বলেন, "এই উদার ধারণাটি মানুষকে অস্বস্তিকর করে তোলে।" "কোনও প্রশ্ন ছাড়াই বলতে চাই, “আমি যা করি তার উপাদান গভীর শত্রুতা তৈরি করে, এমনকি ঘৃণাও।"
অমর নাগ
কলকাতায় শ্রমিক আন্দোলন
দেশে ফিরে আরাম আয়েসে জীবন কাটাবার পরিবর্তে ভারতের কমিউনিস্ট পার্টি (অবিভক্ত)র কাজে আত্মনিয়োগ করেন তিনি, দুর্ভিক্ষ ও মহামারী আক্রান্ত বাংলায় ত্রাণ কমিটি গড়ে প্রচুর চিকিৎসা কেন্দ্রও স্থাপন করেন, তার অন্যতম সহযোগী ছিলেন ডা:দ্বারকানাথ কোটনিস এর সাথী ডাঃ বিজয় কুমার বসু। ডা: বিধানচন্দ্র রায় এর পরিচালনায় Bengal Medical Relief and Co-Ordination Committee এর ডাক্তার হিসেবে কাজ করেছেন। ট্রামওয়ে ওয়ার্কার্স ইউনিয়নের পার্ক সার্কাস শাখায় সংগঠনের কাজ করেছেন বিখ্যাত কমিউনিস্ট নেতা রনেন সেনে র পরামর্শে । এছাড়া A.R.P. এর বেসামরিক প্রতিরক্ষা ইত্যাদি কাজেও যুক্ত ছিলেন তিনি।
মমিনপুর ইউনিয়ন
মমিনপুর ইউনিয়ন বাংলাদেশের রংপুর বিভাগের রংপুর জেলার রংপুর সদর উপজেলার অন্তর্গত একটি ইউনিয়ন পরিষদ। এটি ৭০.৪৭ বর্গকিমি (২৭.২১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৩,১৩২ জন। ইউনিয়নটিতে মোট গ্রামের সংখ্যা ১৬টি ও মৌজার সংখ্যা ৮টি।
নারায়ণ স্বামী
আন্তর্জাতিক ক্রিকেট
দুই দেশের মধ্যকার উদ্বোধনী টেস্টে অংশ নেয়ার গৌরব অর্জন করেন। দুই ইনিংস মিলিয়ে ১৮ ওভার বোলিং করে ৪৫ রান খরচ করলেও কোন উইকেট লাভের অধিকারী হননি। এছাড়াও, ব্যাট হাতে মাঠে নেয়ার সুযোগ পাননি তিনি। ১ মে, ১৯৮৩ তারিখে ৫৮ বছর বয়সে উত্তরপ্রদেশের দেরাদুন এলাকায় নারায়ণ স্বামী’র দেহাবসান ঘটে।
রিদ্দার যুদ্ধ
রিদ্দার যুদ্ধ (Arabic: حروب الردة) খলিফা আবু বকরের শাসনামলে ৬৩২ থেকে ৬৩৩ সালের মধ্যে সংঘটিত হয়। এ সময় বিদ্রোহী আরব গোত্রগুলোর বিরুদ্ধে ধারাবাহিকভাবে বেশ কয়েকটি অভিযান পরিচালিত হয়েছিল। বিদ্রোহীদের বক্তব্য ছিল তারা মুহাম্মদ(সা.) এর অনুগত ছিল কিন্তু আবু বকরকে তারা মানবে না। কিছু বিদ্রোহী তুলায়হা, মুসায়লিমা ও সাজাহর অনুসরণ শুরু করেছিল। এই তিন ব্যক্তি নিজেদের নবী দাবি করত। বিদ্রোহীদেরকে পরাজিত করে খিলাফতের অন্তর্ভুক্ত করা হয়। মক্কার আশেপাশের অধিবাসীরা বিদ্রোহ করেনি।
অভিযান
সেনাদল গঠন সম্পন্ন হওয়ার পর খালিদ এগিয়ে যান। এর কিছু পর ইকরিমা ও আমর ইবনুল আস তাকে অনুসরণ করেন। অন্যান্য সেনাদলগুলো খলিফার অধীনে ছিল। পরের সপ্তাহ ও মাসগুলোতে এদের প্রেরণ করা হয়। শত্রুদের শক্তিশালী অবস্থানের ব্যাপারে খালিদের অপারেশনের উপর এদের প্রেরণ নির্ভর করত।
মাহরা
জাইরুত নামক স্থানে ইকরিমা দুইটি বিদ্রোহী সেনাদলের মুখোমুখি হন। তাদের একটিকে তিনি ইসলাম গ্রহণের আহ্বান জানান। তারা তা গ্রহণ করে তার সাথে যোগ দেয় ও প্রতিপক্ষের বিরুদ্ধে নিয়োজিত হয়। মাহরায় ইসলাম পুনপ্রতিষ্ঠার পর ইকরিমা তার সেনাদের নিয়ে আবয়ানের দিকে অগ্রসর হন। সেখানে তিনি তার সেনারা বিশ্রাম নেয় ও পরবর্তী কাজের জন্য অপেক্ষা করে।
দি ইনস্টিটিউট অব চার্টার্ড একাউন্ট্যান্টস অব বাংলাদেশ
সদস্যপদ ও বিভিন্ন চুক্তি স্বাক্ষর সংক্রান্ত তথ্যাদি
এছাড়াও এ প্রতিষ্ঠানটি ২৬শে অক্টোবর, ২০১০ তারিখে ইনস্টিটিউড অফ চার্টাড একাউন্ট্যান্টস অফ ইংল্যান্ড অ্যান্ড ওয়েলসে্‌র (The Institute of Chartered Accountants of England and Wales or ICAEW) সাথে একটি সমঝোতার স্মারকলিপি (Memorandum of Understanding) স্বাক্ষর করেছে।
ত্রি-ভাষা সূত্র
দক্ষিণ ভারতের অ-হিন্দিভাষী রাজ্যগুলো যেমন কর্ণাটক, অন্ধ্র প্রদেশ এবং প্রধানত তামিলনাড়ু, এদের দাবিতে সাড়া দিয়ে এই ত্রি-ভাষা সূত্রটা সূত্রায়িত হয়েছিল। সাম্প্রতিককালে, তামিলনাড়ুর প্রাক্তন মুখ্যমন্ত্রী সি এন আন্নাদুরাই-এর প্রচেষ্টায় ওই রাজ্যে তিন ভাষা পদ্ধতি মানা হয়নি।
সিংহ-মানব
ইতিহাস
২০০৮ সাল থেকে, গুহাটিতে আরও খনন করা হয়েছিল। সমস্ত স্তরগুলি পদ্ধতিগতভাবে সিফ্ট করা হয়েছিল, যার ফলে অনেক মিনিটের টুকরোগুলি আবিষ্কৃত হয়েছিল। প্রথম নতুন সমন্বয়গুলি কার্যত কৃত্রিমভাবে তৈরি করা হয়েছিল যাতে মূল বিনোদনকে বিচ্ছিন্ন না করেই টুকরোগুলি যোগ করা যায়।
ত্রি-ভাষা সূত্র
সমালোচনা
তৎকালীন তামিলনাড়ুর মুখ্যমন্ত্রী সি এন আন্নাদুরাই  তামিলনাড়ু রাজ্যে হিন্দি শিক্ষার প্রয়োজনীয়তার বিরোধিতা করেন, "যে পরিষেবা আমাদেরকে বহর্বিশ্বের সঙ্গে যোগাযোগ করবে নিশ্চিতভাবে সেই একই পরিষেবা ভারতের মধ্যেও ভালোভাবে পাওয়া যাবে। দুটো যোগাযোগের ভাষার পক্ষে সওয়াল হচ্ছে বেড়ালছানার জন্যে দেওয়ালে একটা ছোটো ফুটো বানানো, যেখানে ধাড়ি বেড়ালের জন্যে একটা বড়ো ফুটো রয়েছে। যেটা ধাড়ি ও কচি দুজনের পক্ষেই কার্যকর।"
ব্রিক লেন
বাঙালি বসতি
বিংশ শতাব্দীতে অ্যাংলো-ইন্ডিয়ান রন্ধনশৈলীর বিকাশের দ্বিতীয় তরঙ্গে ব্রিক লেন এলাকাটি গুরুত্বপূর্ণ ছিল, কারণ বাংলাদেশের মতো দেশ (প্রধানত বৃহত্তর সিলেট অঞ্চল) থেকে পরিবারগুলি কাজের সন্ধানে লন্ডনে চলে এসেছিল। ইজিজেট ট্রাভেলার ম্যাগাজিনের মতে, ২০২১ সালে ব্রিক লেনের শীর্ষ তিনটি কারি হাউস হল আলাদিন, শেবা এবং সিটি স্পাইস।
পুর্নজাগরণ
অতি সম্প্রতি এলাকাটি একটি প্রাণবন্ত শিল্প ও ফ্যাশন ছাত্র এলাকা হিসেবে বিস্তৃত হয়েছে, যেখানে যথেষ্ট প্রদর্শনী স্থান রয়েছে। প্রতি বছর বেশিরভাগ ফাইন আর্ট এবং ফ্যাশন কোর্স ব্রিক লেনের কাছে তাদের কাজ প্রদর্শন করে।
পরিবহন
নিকটতম লন্ডন ওভারগ্রাউন্ড স্টেশন হল শোরেডিচ হাই স্ট্রিট স্টেশন। এই লাইনটি পূর্বের পূর্ব লন্ডন লাইনের অংশে চলে যা এখন লন্ডন ওভারগ্রাউন্ডে রূপান্তরিত হয়েছে। পেডলি স্ট্রিটের সংযোগস্থলে প্রাক্তন শোরডিচ আন্ডারগ্রাউন্ড স্টেশন টার্মিনাস বিদ্যমান ছিল, যা ইস্ট লন্ডন লাইন এক্সটেনশন নির্মাণের কারণে 2006 সালে বন্ধ হয়ে যায় এবং পূর্বোক্ত শোরডিচ হাই স্ট্রিট দ্বারা প্রতিস্থাপিত হয়। লিভারপুল স্ট্রিট স্টেশনে ওভারগ্রাউন্ড ট্রেনগুলি প্রবেশ এবং ছেড়ে যাওয়া থেকে স্টেশনের অবশিষ্টাংশ দেখা যায়।
বিনীতা বালি
শিক্ষা
১৯৭৫ সালে তিনি দিল্লি বিশ্ববিদ্যালয়ে র লেডি শ্রী রাম কলেজ ফর উইমেন থেকে অর্থনীতিতে স্নাতক ডিগ্রি অর্জন করেন। এরপর তিনি জামানালাল বাজজ ইনস্টিটিউট অফ ম্যানেজমেন্ট স্টাডিজ থেকে এমবিএ অর্জন করেন। তিনি মার্কিন যুক্তরাষ্ট্রের মিশিগান স্টেট ইউনিভার্সিটিতে বৃত্তি লাভ করেন এবং জাতিসংঘের সদর দফতরে শিক্ষানবিশ হিসেবে কাজ করেন।
ভিয়েতনামের জাতীয় পতাকা
পতাকাটির দৈর্ঘ্যে ও প্রস্থ্যের অনুপাত ২:৩। কেন্দ্রস্থলে একটি হলুদ পাঁচ কোনা তারকা রয়েছে। হলুদ বর্ণটি ভিয়েতনামী জাতির প্রতীক। তারকাটির ৫টি কোনা কৃষক, শ্রমিক, সেনা, বুদ্ধিজীবী, ও ব্যবসায়ীদের প্রতীক।
আত্মহত্যার হার অনুযায়ী দেশের তালিকা
নিচে বিশ্ব স্বাস্থ্য সংস্থা কর্তৃক তৈরিকৃত আত্মহত্যার হার অনুযায়ী দেশের তালিকা দেয়া হল। এই তালিকায় একটি দেশের অবস্থান নির্ধারিত হয়েছে সাম্প্রতিক বছরে সেই দেশের সরকারি ভাবে লিপিবদ্ধ আত্মহত্যার ঘটনাসমূহের হারের উপর ভিত্তি করে। এটি সর্বশেষ ২০১১ সালে হালনাগাদ করা হয়েছে। বিশ্ব স্বাস্থ্য সংস্থার এই পরিসংখ্যান স্ব-স্ব দেশের সরকারি উপাত্তের উপর ভিত্তি করে তৈরি হয়েছে। তাই এটি কোন দেশের নিজস্ব পরিসংখ্যানের চেয়ে যথার্থ হতে পারে না।
এএফসি আয়াক্স
আয়াক্স নেদারল্যান্ডের অন্যতম সেরা তিনটি ক্লাবের মধ্যে একটি, যারা প্রতিষ্ঠার পর থেকেই সাফল্য অর্জন করেতে শুরু করেছিল। ঘরোয়া ফুটবলে, আয়াক্স এপর্যন্ত ৬২টি শিরোপা জয়লাভ করেছে; যার মধ্যে ৩৪টি এরেডিভিজি শিরোপা, ১৯টি কেএনভিবি কাপ শিরোপা এবং ৯টি ইয়োহান ক্রুইফ শিল্ড শিরোপা রয়েছে। ইউরোপীয় এবং আন্তর্জাতিক প্রতিযোগিতায়, আয়াক্স এপর্যন্ত ১২টি শিরোপা জয়লাভ করেছে; যার মধ্যে ৪টি ইউরোপিয়ান কাপ/উয়েফা চ্যাম্পিয়নস লিগ শিরোপা, ১টি উয়েফা কাপ উইনার্স কাপ শিরোপা, ১টি উয়েফা কাপ, ২টি উয়েফা সুপার কাপ এবং ২টি আন্তঃমহাদেশীয় কাপ শিরোপা রয়েছে।
র‍্যাঙ্কিং
২৫ মে, ২০১৭ পর্যন্ত।
আমাসিয়া শান্তি চুক্তি
আমাসিয়া শান্তি চুক্তি (, "পেইমান-এ আমাসিয়েহ"; Amasya Antlaşması, "আমাসিয়া আন্তলাসমাসি") ছিলো ১৫৩২-৫৫ এর উসমানীয়-সফবীয় যুদ্ধের পর সফবীয় সাম্রাজ্যের শাহ তাহমাস্প এবং উসমানীয় সাম্রাজ্যের সুলতান সুলাইমান এর মধ্যকার আমাসিয়া শহরে ২৯ মে, ১৫৫৫ খ্রিস্টাব্দে স্বাক্ষরিত একটি শান্তি চুক্তি।
এই চুক্তির আরেকটি শর্ত ছিলো যে সফবীয়দের প্রথম তিন রাশিদুন খলিফাদের অভিশাপ দেওয়ার ধর্মানুষ্ঠান সম্পন্ন করার প্রয়োজন ছিলো, আয়েশা এবং অন্যান্য সাহাবীরা (মুহাম্মদের সহচর) — এরা সবাই সুন্নিদের দ্বারা উচ্চ মর্যাদায় অধিষ্ঠিত। এই শর্তগুলো ছিলো উসমানীয়-সফবীয় চুক্তির একটি সাধারণ শর্ত, এবং এই ক্ষেত্রে এটি ছিলো তাহমাস্পের জন্য অপমানজনক।
ডাকের বচন
লোককথা এ আসামের কথ্য সাহিত্য
ডাককে ৪র্থ-৬ষ্ঠ শতাব্দীর বরাহমিহিরের সমসাময়িক বলে মনে করা হয় এবং লোকে বলে উনি বরপেটা অঞ্চলের লোহী বা লোহিডাংরায় জন্মগ্রহণ করেন। কিংবদন্তি অনুসারে, ডাকপিয়নের জন্ম হয়েছিল এক কুমারীর ঘরে। জন্মের সময় তিনি কণ্ঠ দিয়েছিলেন বলে তার নাম দেয়া হয়েছিল ডাক। ছোটবেলায় ফুল তুলতে গিয়ে বন্ধুরা তাকে পানিতে ফেলে দেয়। আরেকটি কিংবদন্তি বলে যে ডাকপুরুষের জন্ম শুধুমাত্র 'এক দিন এবং এক রাত' এর জন্য। এ ধরনের অসামঞ্জস্যপূর্ণ বিবরণ থেকে ডাককে ঐতিহাসিক ব্যক্তিত্ব হিসেবে গ্রহণ করা কঠিন। তাই অনেক আলেম এই পদটিকে কাল্পনিক বলেন।
সত্যজিৎ রায় মেট্রো স্টেশন
পরিকাঠামো
স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে।
বিদ্যুৎ ও সংকেত ব্যবস্থা
কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।
টেম্পল গির্জা
১১৮৫-১৩০৭
গির্জার নেভ এ উইলিয়াম মার্শালের কবর আছে, পাশেই আছে তার ছেলের কবর। ১২১৫ সালে রাজা জন এবং ব্যারনদের মধ্যে একটি আলোচনা হয়েছিল যেখানে উইলিয়াম মার্শাল মধ্যস্ততাকারীর ভূমিকা নিয়েছিলেন। ব্যারনরা চেয়েছিল রাজার বড় ভাই প্রথম রিচার্ড এর উত্তরাধীকারীদের হাতে গির্জাটির দায়িত্ব এবং ক্ষমতা বুঝিয়ে দেওয়া হইক। মধ্যস্ততা সভায় মার্শাল রাজা জনের পক্ষ অবলম্বন করেছিলেন এবং পরবর্তী গ্রীস্মের আগেই একটা মীমাংসা করার প্রতিশ্রুতি দিয়েছিলেন। তারই প্রচেষ্টায় পরবর্তী জুনে ঐতিহাসিক ম্যাগনা কার্টা স্বাক্ষরপ্রদান অনুষ্ঠান হয়েছিল।
অর্গানবাদক দল
গির্জার সুখ্যাত অর্গানবাদক ছিলেন: ১৭০৪–১৭৩৭ (১৭২৯ থেকে কেবলমাত্র মিডল টেম্পলের জন্যে)
রঘুনাথপুর ইউনিয়ন, হরিণাকুণ্ডু
আয়তন ও জনসংখ্যা
আয়তন- ৭২৩৩ একর। জনসংখ্যা- পুরুষ- ১১০৪২, মহিলা- ১০৪২১।
জালাক দেসাই
পেশা
জালাক গুজরাটি অভিনেত্রী ফাল্গুনি দেসাইয়ের মেয়ে। তিনি মুম্বাইয়ে জন্মগ্রহণ করেন এবং বেড়ে ওঠেন। জালাক ২০০৯ সালে মুম্বাইয়ের আরএনএসাহ হাই স্কুল থেকে ৯০ শতাংশ নম্বর নিয়ে দশম শ্রেণি পাস করেন। এর ঠিক পরে ১৬ বছর বয়সে সাজন ঘর জানা হায় সিরিয়ালে  অভিনয়ের মাধ্যমে তার কেরিয়ার শুরু করেন।  তিনি মিঠিবাই কলেজ (মুম্বই বিশ্ববিদ্যালয়) থেকে বিএসসি বায়োটেকনোলজিতে দ্বাদশ এবং স্নাতক পাস করার জন্য একটি বিরতি নিয়েছিলেন।  ২০১৪ সালে সনি টিভির সিরিয়াল দিল দেকে দেখো এর মাধ্যমে অভিনয়ে আবার ফিরে আসেন । পরবর্তীতে তিনি মুহ বলি শাদি সিরিয়ালে কাজ করেছিলেন।
আফগান বিদ্রোহ (১৭৪৫–১৭৪৮)
ফলাফল ও তাৎপর্য
১৭৪৮ সালের মধ্যে বাংলায় আফগান বিদ্রোহ চূড়ান্তভাবে ব্যর্থ হয় । কিন্তু বহুসংখ্যক আফগান সৈন্যের নবাবের সৈন্যদল ত্যাগ, সুদক্ষ সেনাপতি গোলাম মুস্তফার দলত্যাগ, বিশ্বস্ত জৈনুদ্দিন ও হাজী আহমদের মৃত্যু - প্রভৃতি নবাব আলীবর্দীর সামরিক শক্তিকে বহুলাংশে হ্রাস করে। পক্ষান্তরে, বহু দলত্যাগী আফগান সৈন্যের মারাঠাদের সঙ্গে যোগদানের ফলে মারাঠারা আরো শক্তিশালী হয়ে ওঠে। ফলে মারাঠা আক্রমণ প্রতিহত করা বাংলার নবাবের জন্য কঠিনতর হয়ে দাঁড়ায়।
টেড ম্যাকডোনাল্ড
এডগার আর্থার টেড ম্যাকডোনাল্ড (Ted McDonald; জন্ম: ৬ জানুয়ারি, ১৮৯১ - মৃত্যু: ২২ জুলাই, ১৯৩৭) তাসমানিয়ার লনচেস্টনে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ও অস্ট্রেলীয় রুলস ফুটবলার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া ও তাসমানিয়া এবং প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন টেড ম্যাকডোনাল্ড।
ধীরাজ ভট্টাচার্য
প্রাথমিক জীবন ও শিক্ষা
১৯০৫ সালে এক শিশু জন্মগ্রহণ করেন যশোর জেলাস্থ কেশবপুর উপজেলার পাঁজিয়া গ্রামে । নাম তার রাখা হয় ধীরাজ। তার পিতা ছিলেন ললিতমোহন ভট্টাচার্য, পেশায় একজন শিক্ষক।
এলেনা আরজাক
জীবনী
এলেনা আরজাক ১১ বছর বয়সে স্পেনের বাস্ক স্বায়ত্তশাসিত অঞ্চলের সান সেবাস্তিয়ানে তাদের পারিবারিক রেস্তোরাঁয় কর্মজীবন শুরু করেন। তিনি গ্রীষ্মের ছুটিতে রেস্তোরাঁটিতে দিনে দুই ঘণ্টা কাজ করতেন। তখন তার দাদি ছিলেন রেস্তোরাঁটির মূল রন্ধনশিল্পী।
মানসোল্লাস
মানসোল্লাস (অপর নাম: অভিলাষিতার্থ চিন্তামণি) হল খ্রিস্টীয় দ্বাদশ শতাব্দীতে অধুনা কর্ণাটক ভূখণ্ডের শাসক তথা কল্যাণী চালুক্য রাজা তৃতীয় সোমেশ্বর কর্তৃক রচিত একটি সংস্কৃত গ্রন্থ। এটি রাষ্ট্রব্যবস্থা, শাসনপ্রক্রিয়া, নীতিশাস্ত্র, অর্থনীতি, জ্যোতির্বিজ্ঞান, জ্যোতিষ, অলংকার শাস্ত্র, পশুরোগবিষয়ক ঔষধিবিজ্ঞান, উদ্যানবিদ্যা, সুগন্ধি, খাদ্য, স্থাপত্য, খেলাধুলা, চিত্রকলা, কাব্য, নৃত্য ও সংগীত বিষয়ক একটি বিশ্বকোষতুল্য গ্রন্থ। এই বইটি একাদশ ও দ্বাদশ শতাব্দীর ভারতের সমাজ ও সংস্কৃতি-বিষয়ক একটি মূল্যবান তথ্যসূত্র।
ফিলিপাইন–সিঙ্গাপুর সম্পর্ক
সম্পর্ক
ফিলিপাইন-সিঙ্গাপুর বিজনেস কাউন্সিল নামের একটি প্রতিষ্ঠান এ দুই দেশের মধ্যে বাণিজ্যিক সহযোগিতা গড়ে তোলার জন্য কাজ করছে। ১৩ই অক্টোবর, ১৯৯৪ সালে সিঙ্গাপুরে সংস্থাটি যাত্রা শুরু করে। ফিলিপাইনের রাষ্ট্রপতি ফিডেল পঞ্চম রামোস এবং সিঙ্গাপুরের প্রধানমন্ত্রী গো চক টংয়ের উপস্থিতিতে এ সংস্থাটির উদ্বোধন হয়।
মানসোল্লাস
নাম
মানসোল্লাস (मानसोल्लास) শব্দটি মনস (मनस्) বা "মন" ও উল্লাস (उल्लास)  বা "আনন্দিত হওয়া" শব্দ দু’টি নিয়ে গঠিত একটি সংস্কৃত যৌগিক শব্দ। "মানসোল্লাস" শব্দের অর্থ "মনের আনন্দবর্ধনকারী" বা "চিত্তবিনোদনকারী"। শব্দটির বিকল্প অর্থ হল "মনের আনন্দ"।
গঠন
সংস্কৃত ভাষায় বিশ্বকোষীয় আলোচনা-গ্রন্থ মানসোল্লাস রচিত হয়েছিল ভারতের কন্নড়-ভাষী অঞ্চলে। সমগ্র বিশ্বকোষটি কাব্যে রচিত। বইটি পাঁচটি উপগ্রন্থে এবং উপর্যুপরি ১০০টি অধ্যায়ে বিভক্ত। পাঁচটি উপগ্রন্থ অর্থাৎ বিংশতি-র নাম হল রাজ্যপ্রাপ্তিকারণ, রাজ্যস্য স্থৈর্যকারণ, ভর্তুর্ উপভোগকারণ, প্রমোদ কারণ ও ক্রীড়া বিংশতি। প্রত্যেকটি অধ্যায়ে নির্দিষ্ট একটি বিষয় আলোচিত হয়েছে। তার মধ্যে রয়েছে রাজ্যপ্রাপ্তি, রাজ্যের পরিচালনা, অর্থনীতি, পরিকাঠামো, স্থাপত্য, ঔষধিবিজ্ঞান, খাদ্যাভ্যাস, অলংকার, সুগন্ধী ও প্রণয়-ক্রীড়া, খেলাধুলা, গহনা, চিত্রকলা, সংগীত ও নৃত্য। বইটির একটি বড়ো অংশ (২৫০০টি শ্লোক) সংগীত ও বাদ্যযন্ত্র বিষয়ক।
রাজ্য পরিচালনা, অর্থনীতি ও রাজনৈতিক স্থায়িত্ব: রাজ্যস্য স্থৈর্যকারণ বিংশতি
এই গ্রন্থে রাষ্ট্র-পরিচালনার প্রতিনিধিত্বমূলক ধরনটিকে বিদ্যমান বা অর্জিত প্রদেশগুলির জন্যও প্রস্তাব করা হয়েছিল। বলা হয়েছে, প্রদেশগুলি সেখানকার ভূমিপুত্রের দ্বারাই শাসিত হওয়া উচিত। যদিও এও বলা হয়েছিল, রাজার সন্নিকটে থাকা সকল মন্ত্রীই যেন দীর্ঘকাল পূর্বে প্রতিষ্ঠিত রাজ্যেরই জাতক হন। আরও বলা হয়েছে যে, রাজা যেন প্রজাপীড়ক আমলাবর্গ ও আধিকারিকদের উপর দৃষ্টি রাখেন এবং তাদের বিরুদ্ধে পদক্ষেপ গ্রহণ করে। এই গ্রন্থে রাজাকে সাবধান করে বলা হয়েছে যে, তিনি যেন প্রজাবর্গকে আধিকারিক, দস্যু, শত্রু, রাজার প্রিয়পাত্র ও রাজার নিজের লোভের পীড়ণের হাত থেকে রক্ষা করেন।
খাদ্য ও বিনোদন: ভর্তুর উপভোগকারণ বিংশতি
মানসোল্লাস-এ আঙুর ও আখ থেকে মদ প্রস্তুত করার বর্ণনাও দেওয়া হয়েছে। এমনকি তালিমদ্য (তাল), নারিকেলাসব (নারকেল) ও খজুরাসব (খেজুর) নামে তিনটি বেদস্তুর উৎস থেকে প্রস্তুত করা মদেরও বর্ণনা দেওয়া হয়েছে।
শিকার, শিল্পকলা ও বিনোদন: ক্রীড়া বিংশতি
এই গ্রন্থের মতে, উদ্যান নকশার মধ্যে পাথর ও উঁচু ঢিবি, পরিষ্কার করে ছাঁটা বিভিন্ন ধরনের গাছপালা, কৃত্রিম জলাশয় ও বহতা ছোটো নদী থাকা বাঞ্ছনীয়। এই গ্রন্থে উদ্যান ব্যবস্থাপনা, মাটি, বীজ, বিভিন্ন ধরনের গাছপালার মধ্যবর্তী দূরত্ব, সার প্রস্তুত করার পদ্ধতিসমূহ, যথাযথভাবে সারের প্রয়োগ ও উদ্যান রক্ষণাবেক্ষণ, কোন কোন গাছ আগে লাগানো উচিত এবং কোন কোন গাছ পরে কখন লাগানো উচিত সেই তথ্য, গাছে জল দেওয়া, গাছের বেশি ও কম জল পাওয়ার লক্ষণ, আগাছা, উদ্যান রক্ষার উপায় ও অন্যান্য বিষয় আলোচিত হয়েছে। জনসাধারণের ব্যবহার্য উদ্যান ও বনভূমির কথাও আলোচিত হয়েছে। ‘বনক্রীড়া’ অধ্যায়ে সাধারণের উদ্যানের জন্য চল্লিশ ধরনের গাছ লাগানোর পরামর্শ দেওয়া হয়েছে।
ধর্মেন্দ্র কুমার
ধর্মেন্দ্র কুমার একজন ভারতীয় রাজনীতিবিদ। তিনি রাজস্থানের ভারতীয় জনতা পার্টির সদস্য এবং বর্তমানে পিলিবাঙ্গা নির্বাচনী এলাকা থেকে ২০১৮ সালে রাজস্থান বিধানসভার সদস্য নির্বাচিত হয়েছেন।
মোঃ নজরুল ইসলাম তালুকদার
কর্মজীবন
২০২১ সালের ২৩ নভেম্বর, তালুকদার এবং বিচারপতি একেএম জহিরুল হক অগ্রণী ব্যাংক লিমিটেডের কর্মকর্তা মানিক কুমার প্রামাণিককে প্রশ্নপত্র ফাঁসের অভিযোগে আদালতে আত্মসমর্পণের নির্দেশ দেন।
ফ্লোরেন্স কলিন্স পোর্টার
দলীয় রাজনীতি
পোর্টার ক্যালিফোর্নিয়ায় রিপাবলিকান এবং প্রগ্রেসিভ পার্টির রাজনীতিতে সক্রিয় ছিলেন। ১৯১২ সালে গঠিত হওয়ার পর তিনি লস এঞ্জেলেসে রুজভেল্ট প্রগ্রেসিভ লীগের সহ-সভাপতি ছিলেন। শিকাগোতে ১৯১২ সালের রিপাবলিকান ন্যাশনাল কনভেনশনে ক্যালিফোর্নিয়ার প্রতিনিধি হিসেবে কাজ করার জন্য দুজন নারীর মধ্যে তিনি ছিলেন একজন। সে বছরও তিনি একজন নির্বাচক ছিলেন।  ১৯১৮ সালে তিনি ক্যালিফোর্নিয়া গবারনেটোরিয়াল নির্বাচনে উইলিয়াম স্টিফেনসের পক্ষে প্রচারণা চালান। ১৯২০ সালে তিনি লস এঞ্জেলেস রিপাবলিকান স্টাডি ক্লাব সংগঠিত করেন, যা ক্যালিফোর্নিয়া ফেডারেশন অফ রিপাবলিকান মহিলাদের অগ্রদূত। তিনি জাতীয় মহিলা রিপাবলিকান অ্যাসোসিয়েশন খুঁজে পেতে সাহায্য করেছিলেন এবং ১৯২৪ সালের রিপাবলিকান ন্যাশনাল কনভেনশনে ক্যালভিন কুলিজের মনোনয়নকে সমর্থন করেছিলেন।  তিনি ১৯২৮ সালে হার্বার্ট হুভারের পক্ষে প্রচারণা চালান।   ১৯৩০ সালে সান পেড্রো রিপাবলিকান উইমেনস ক্লাব কর্তৃক আয়োজিত পোর্টারের সম্মানে একটি মধ্যাহ্নভোজে, ক্যাথরিন উডম্যান লেইটনের আঁকা পোর্টারের একটি প্রতিকৃতির উন্মোচন করা হয়েছিল।
অ্যান্ড্রয়েড সংস্করণের ইতিহাস
এন্ড্রয়েড ১.১
২০০৯ সালের ফেব্রুয়ারির ৯ তারিখ মুক্তি পায়।
খলেয়া ইউনিয়ন
খলেয়া ইউনিয়ন বাংলাদেশের রংপুর বিভাগের রংপুর জেলার রংপুর সদর উপজেলার অন্তর্গত একটি ইউনিয়ন পরিষদ। এটি ৬২.৩৪ বর্গকিমি (২৪.০৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৯৭০ জন। ইউনিয়নটিতে মোট গ্রামের সংখ্যা ৬টি ও মৌজার সংখ্যা ৬টি।
আর্জেন্টিনার ইতিহাস
দক্ষিণ আমেরিকার দক্ষিণ উপকূলের একটি দেশ হ'ল এই আর্জেন্টিনা। বর্তমান আর্জেন্টিনা অঞ্চলের প্রাগৈতিহাসিক ঘটনাটি প্রায় ১৩,০০০ বছর আগের যখন পাতাগোনিয়ার দক্ষিণ দিকে প্রথম মানব বসতি স্থাপন শুরু হয়েছিল।
আর্জেন্টিনা জাতীয় ক্রিকেট দল
আইসিসি ট্রফি
আর্জেন্টিনা প্রথম আইসিসি ট্রফিতে অংশ গ্রহণ করে ১৯৭৯ সালে। কিন্তু দ্বিতীয় আসর ১৯৮২-তে অংশ গ্রহণ করেনি, যা তখন ইংল্যান্ডে ফকল্যান্ডস যুদ্ধ সমাপ্ত হওয়ার দুদিন পরই শুরু হয়েছিল। ১৯৮৬ তে আর্জেন্টিনা আবার প্রতিযোগিতায় ফিরে আসে এবং ২০০১ আসর পর্যন্ত সবগুলো আসরে খেলে। ২০০৫ প্রতিযোগিতায় যোগ্যতা অর্জন করেনি।
ব্রিক লেন (চলচ্চিত্র)
ব্রিক লেন একটি পুরস্কার বিজয়ী ২০০৭ সালের ব্রিটিশ সিনেমা যা সারাহ গাভরন পরিচালনা করেছেন এবং এর কাহিনী নেয়া হয়েছে মনিকা আলীর ব্রিক লেন নামের উপন্যাস থেকে।এর স্ক্রিন প্লে নেয়া হয়েছে লরা জোনস ও অ্যাবি মরগানের উপন্যাস থেকে। তন্নিষ্ঠা চ্যাটার্জী মুখ্য ভূমিকায় অভিনয় করেছেন।তেল্লুরিড ফ্লিম ফ্যাস্টিভ্যালে এর প্রথম প্রদর্শনী হয়।
নিদর্শন ও লক্ষণ-উপসর্গ
একটি চিকিৎসাবৈজ্ঞানিক নিদর্শন হল কোনও রোগ, আঘাত, বিকার বা অস্বাভাবিক শারীরবৃত্তীয় অবস্থার একটি বস্তুনিষ্ঠ সূচক বা নির্দেশক, যা কোনও ডাক্তারি পরীক্ষার সময় পেশাদার চিকিৎসক পর্যবেক্ষণ ও শনাক্ত করেন এবং যা পীড়িত ব্যক্তিটির নিজস্ব ব্যক্তিনিষ্ঠ অভিজ্ঞতায় স্পষ্টত প্রতীয়মান হয় না। এই নিদর্শনগুলি দৃশ্যমান হতে পারে, কিংবা ফুসকুড়ি বা কালশিরের মতো শনাক্তযোগ্য হতে পারে। চিকিৎসাবৈজ্ঞানিক নিদর্শনগুলি সঠিক রোগনির্ণয়ে উপনীত হতে সাহায্য করে। উচ্চ রক্তচাপ, গদাঙ্গুলি নখ, টলমান হাঁটার ভঙ্গি, নেত্রস্বচ্ছ বলয়, ইত্যাদি চিকিৎসাবৈজ্ঞানিক নিদর্শনের কিছু উদাহরণ। নিদর্শনের সাথে নির্দেশনার পার্থক্য আছে; নির্দেশনা বলতে কোনও নির্দিষ্ট চিকিৎসা প্রয়োগের পেছনে বিশেষ কারণকে বোঝায়।
জিনাত কারজাই
পারিবারিক জীবন
তিনি হামিদ কারজাইয়ের দূর সর্ম্পকের আত্মীয় হন এবং ২০০৭ সালে জন্মগ্রহণকারী তাদের একটি ছেলে, যার নাম মীরওয়াইস এবং মালালাই নামে আরেকটি কন্যা, যে ২০১২ সালে জন্মগ্রহণ করেন।২০১৪ সালের মার্চে, যখন জিনাত কারজাইয়ের বয়স ৪৪, তাদের তৃতীয় সন্তান হওসি ভারতের গুড়গাঁওতে একটি প্রাইভেট হাসপাতালে জন্মগ্রহণ করেন। ২০১৬ সালের ৩ সেপ্টম্বরে  তাদের চতুর্থ সন্তান নয়া দিল্লির অ্যাপোলো হাসপাতালে জন্মগ্রহণ করেন। ডা. জিনাত কোরায়শ পরিবারের বংশধর এবং তার স্বামী কারজাই পপালজাই গোত্রের অধিবাসী।
আফগানিস্তানের নারীদের নাগরিক অধিকার অর্জনে সহায়তারজন্য যে রাষ্ট্রপতি সবার দ্বারা প্রশংসিত হয়েছিল, সে হামিদ কারজাইকেই তার স্ত্রী জিনাত কারজাইয়ের প্রতি তার রক্ষণশীল আচরণে জন্য সমালোচনা মুখোমুখি হতে হয়। অনেকেই হামিদ কারজাইকে রক্ষণশীল মোল্লা ও ধর্মীয় নেতাদের সমালোচনার ভয়ে ফার্স্ট লেডিকে মিডিয়ার নাগালের বাইরে রাখার অভিযুক্ত করেছেন।
মুজাহিদুল ইসলাম সেলিম
মুক্তিযুদ্ধ
মুক্তিযুদ্ধে ন্যাপ-কমিউনিস্ট পার্টি-ছাত্র ইউনিয়ন যৌথ গেরিলা বাহিনীর কমান্ডার হিসাবে দায়িত্ব পালন করেন তিনি।
স্টেরয়েড
স্টেরয়েড হল হরমোন হিসাবে পরিচিত রাসায়নিকগুলির একটি মানবসৃষ্ট সংস্করণ যা মানবদেহে প্রাকৃতিকভাবে তৈরি হয়। এই স্টেরয়েডগুলি প্রদাহ হ্রাস করতে হরমোনগুলির মতো কাজ করার জন্য তৈরি করা হয়েছে। এগুলি কর্টিকোস্টেরয়েডস নামেও পরিচিত এবং এটি বডি বিল্ডার এবং অ্যাথলেটদের জন্য ব্যবহৃত অ্যানাবলিক স্টেরয়েডগুলির থেকে পৃথক।
জওহরলাল নেহেরু স্টেডিয়াম (কোচি)
কেরল ব্লাস্টার্স ফুটবল ক্লাব
৩০ নভেম্বর ২০১৪ সালে চেন্নাইয়িনের বিরুদ্ধে কেরলের ম্যাচে ৫৯,৩২৩ জন দর্শক আসে। ইউরোপের বাইরে কোনো ঘরোয়া লিগের ক্লাবের মধ্যে কেরল ব্লাস্টার্সের সর্বোচ্চ গড় দর্শক সংখ্যা (৪৭,৪২৭)।
উপেন্দ্রনাথ বিশ্বাস
প্রথম জীবন
উপেন বিশ্বাস ১৯৪২ সালের যশোরের এক নমশুদ্র পরিবারে জন্মগ্রহণ করেন এবং তিনি আম্বেদকারের আদর্শ মেনে চলতেন। তিনি কলকাতা বিশ্ববিদ্যালয় থেকে সমাজবিদ্যা বিষয়ে পিএইচডি অর্জন করেন। পরবর্তীকালে উপেন্দ্রনাথ বিশ্বাস বৌদ্ধ ধর্ম গ্রহণ করেন।
ব্লুবেরি
ডান|থাম্ব|ব্লুবেরির পরিপক্বতার বিভিন্ন পর্যায়। আইজি=অপরিপক্ব সবুজ, জিপি=সবুজ গোলাপী, বিপি=নীল গোলাপী, এবং আর=পাকা।
ব্লুবেরি একটি বহুবর্ষজীবী সপুষ্পক উদ্ভিদ যাতে নীল বা বেগুনী– রঙের বেরি জন্মায়। এরা ভ্যাকসিনিয়াম গণের সায়ানোকক্কাস বিভাগের অন্তর্গত। ভ্যাকসিনিয়াম গণের মধ্যে ক্র্যানবেরি, বিলবেরি, হ্যাকলবেরি এবং ম্যাডেইরা ব্লুবেরি রয়েছে। বন্য ('লোবুশ') এবং চাষ করা ('হাইবুশ') ব্লুবেরি সহ সমস্ত বাণিজ্যিক "ব্লুবেরি" উত্তর আমেরিকার স্থানীয় প্রজাতি। ১৯৩০-এর দশকে ইউরোপে হাইবুশ ব্লুবেরির প্রচলন ঘটে।
ব্লুবেরি মাটিতে জন্মানো গুল্ম জাতীয় উদ্ভিদ যার উচ্চতা সাধারণত থেকে  পর্যন্ত হতে পারে। বাণিজ্যিক উৎপাদনের ক্ষেত্রে ছোট, মটর আকৃতির ও নিচু ঝোপে বেড়ে ওঠা ব্লুবেরিকে "লোবুশ" ব্লুবেরি ("বুনো" বা wild-এর সমার্থক) আর বড় আকারের, লম্বা চাষকৃত ঝোপে জন্মানো প্রজাতিকে "হাইবুশ ব্লুবেরি" বলা হয়।
উৎপত্তি
ব্লুবেরির অনেকগুলো বাণিজ্যিকভাবে বিক্রিত প্রজাতি উত্তর আমেরিকা থেকে আসে। উত্তর আমেরিকার স্থানীয় প্রজাতির অনেকগুলো দক্ষিণ গোলার্ধে যেমন অস্ট্রেলিয়া, দক্ষিণ নিউজিল্যান্ডে বাণিজ্যিকভাবে চাষ হয়।
প্রজাতি
টীকা: আবাস এবং ব্যাপ্তির তথ্য ১৯৮৬ সালে প্রকাশিত হ্যারল্ড আর. হিন্ডসের ফ্লোরা অব নিউ ব্রুনসউইক (Flora of New Brunswick) এবং ১৯৯৪ সালে প্রকাশিত পোজার ও ম্যাককিননের প্ল্যান্টস অব দ্য প্যাসিফিক নর্থওয়েস্ট কোস্ট থেকে নেয়া হয়েছে।
চাষ
ব্লুবেরির সফল উৎপাদনের জন্য মাটির পিএইচ (অম্লত্ব) সঠিক মাত্রায় নিয়ন্ত্রণ করা প্রয়োজন।
উৎপাদন অঞ্চলসমূহ
থাম্ব|বিশ্বের হাইবুশ ব্লুবেরির উৎপাদন অঞ্চলসমূহ
কানাডা
কিউবেক বুনো ব্লুবেরির একটি প্রধান উৎপাদন অঞ্চল, বিশেষ করে সাগুনায়-ল্যাক-সেন্ট-জিন (এ এলাকার বাসিন্দাদের একটি প্রচলিত নাম ব্লেওয়েট অর্থাৎ "ব্লুবেরি") এবং কোট-নর্ড অঞ্চল যেখানে মিলিতভাবে কুবেকের মোট প্রাদেশিক উৎপাদনের ৪০% উৎপন্ন হয়। প্রদেশের ছোট অঞ্চলগুলোতে বুনো ব্লুবেরির বাণিজ্যিক প্রক্রিয়া উৎপাদন, প্রক্রিয়াজাতকরণ, হিমায়িত সংরক্ষণ, বিপণন ও পরিবহন আনুভূমিক সংযুক্তিকরণের ফলে লাভজনক হয়। গড়ে কিউবেকের ৮০% বুনো ব্লুবেরি (২১ মিলিয়ন কেজি) খামারে, এবং বাকি ২০% উন্মুক্ত বনজঙ্গলে উৎপন্ন হয়। কিউবেকের প্রায় ৯৫% বুনো ব্লুবেরি ফসল প্রদেশের বাইরে রপ্তানির জন্য হিমায়িত করা হয়।
কুশল পাঞ্জাবী
সিরিয়াল
২০০৪ - রাজা - স্কাই কা রাজা
২০০৪ - কাভি হা কাভি না
ফুটবল ক্লাব পোর্তু
ঘরোয়া ফুটবলে, এফসি পোর্তু এপর্যন্ত ৬৯টি শিরোপা জয়লাভ করেছে; যার মধ্যে ২৮টি প্রিমেইরা লিগা, ১৬টি তাসা দা পর্তুগাল, ২১টি সুপারতাসা কান্দিদো দে অলিভেইরা এবং ৪টি কাম্পেওনাতো দে পর্তুগাল শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ৭টি শিরোপা জয়লাভ করেছে; যার মধ্যে ২টি ইউরোপিয়ান কাপ, ২টি উয়েফা কাপ, ১টি উয়েফা সুপার কাপ এবং ২টি আন্তঃমহাদেশীয় কাপ শিরোপা রয়েছে।
জামে মসজিদ, চীনা টাউন
মসজিদ জামে বা জামে মসজিদ (জাভি: (مسجد جامعة (چولية; তামিল: ஜாமிஆ (க்ஷூலியா) பள்ளிவாசல்)) সিঙ্গাপুরের অন্যতম প্রাচীন মসজিদ এটি কেন্দ্রীয় অঞ্চলের চিনাটাউন জেলার দক্ষিণ ব্রিজ রোডে অবস্থিত। মসজিদটি ছিল ১৮৩৫ সালে প্রতিষ্ঠিত হয়েছিল। এই মসজিদটি সিঙ্গাপুরে তামিল মুসলিম সম্প্রদায়ের মধ্যে চুলিয়া মসজিদ এবং পেরিয়া পল্লী (যার অর্থ "বড় মসজিদ" নামেও পরিচিত)। এর পাশেই শ্রী মারিয়াম্মান মন্দিরের সাথে একত্রে মসজিদটি মূলত দাঁড়িয়ে আছে। চাইনিজ অবস্থানঃ মসজিদ রাস্তার পাশের যে মসজিদটি রয়েছে তার নামকরণ করা যেতে পারে এই মসজিদটির নামানুসারে।
ললিত মাকেন
ললিত মাকেন ছিলেন একজন সংসদ সদস্য। ভারতীয় জাতীয় কংগ্রেসের রাজনৈতিক নেতা এবং শ্রমিক ইউনিয়নের নেতা ছিলেন। তিনি ভারতের প্রয়াত রাষ্ট্রপতি শঙ্কর দয়াল শর্মার জামাই।।
গুপ্তহত্যা
১৯৮৫ সালের ৩১শে জুলাই মাকেন এবং তার স্ত্রী রাষ্ট্রপতি শঙ্কর দয়াল শর্মার কন্যা গীতাঞ্জলিকে পশ্চিম দিল্লিরর কীর্তি নগরে তাদের বাড়ির বাইরে  হরজিন্দর সিং জিন্দা, সুখদেব সিং সুখা এবং রঞ্জিত সিং গিল ওরফে কুুু্ক্কি গুলি করে হত্যা করেছিলেন কীর্তি নগরে তাঁর বাাড়ির কাছে দাঙ্গায় যুক্ত  থাকার কারণে।ললিত মাকেন  যখন নয়াদিল্লির কীর্তি নগরে বাড়ি থেকে রাস্তার পাশে পার্কিং করা গাড়িটির দিকে যাচ্ছিলেন তখন তাকে গুলি করা হয়।তিনজন হামলাকারীই গুলি চালিয়ে যেতে থাকে তখন মাকেন তার বাড়ির দিকে ছুটতে থাকেন। মাকনের স্ত্রী গীতাঞ্জলি এবং একজন দর্শনার্থী বালকিশানও এইসময় গুলিবিদ্ধ হয়ে যান। গীতাঞ্জলি দেবীকে হাসপাতালে নেওয়ার পথে তিনি মারা যান। হামলাকারীরা তাদের স্কুটারে পালিয়ে যায়। ললিত মাকেন, গীতাঞ্জলি মাকেন এবং বালকিশনকে নয়া দিল্লির অল ইন্ডিয়া ইনস্টিটিউট অফ মেডিকেল সায়েন্সে নেওয়া হয়েছিল। টিডি ডোগরার নেতৃত্বে চিকিৎসকদের একটি দল পোস্টমর্টেম পরীক্ষা করেছিল।
বীরসিংহ
বীরসিংহে বিদ্যাসাগর মেলা
বীরসিংহ গ্রামে প্রতি বছর ঈশ্বরচন্দ্র বিদ্যাসাগরের জন্মদিন উপলক্ষ্যে বিদ্যাসাগর মেলার আয়োজন করে বঙ্গীয় সাক্ষরতা প্রসার সমিতি। ২০২০ খ্রিস্টাব্দে ঈশ্বরচন্দ্রের দ্বিশততম জন্মজয়ন্তীতে বীরসিংহে নানা অনুষ্ঠানের আয়োজন করা হয়েছিল।
জন জর্জ বার্থোলুমিউ
জীবনীক্রম
তার পরিচালনায় তাদের মানচিত্র তৈরির পারিবারিক ব্যবসাটি এই ক্ষেত্রের অন্যতম শীর্ষে ওঠে এসেছিলো। বার্থোলুমিউ কেবল একজন উৎপাদন বিশেষজ্ঞই ছিলেন না, তিনি একজন প্রতিভাবান ভূগোলবিদ এবং মানচিত্রাঙ্কনবিদও ছিলেন। তিনিই প্রথম রঙিন সীমারেখা (কনট্যুর) স্তর মানচিত্রের ব্যবহার শুরু করেছিলেন; এছাড়াও তিনি বড় বড় শহরগুলির রাস্তার মানচিত্র, সাইক্লিং মানচিত্র, রেলপথের সময়সূচির মানচিত্র এবং অটোমোবাইলের জন্য রাস্তার মানচিত্র প্রকাশ করে উনিশ শতকের শেষ এবং বিশ শতকের প্রথম দিকের ভ্রমণকারীদের প্রয়োজনীয় চাহিদার পূর্বাভাস দিয়েছিলেন।
মৃত্যুর আগে তিনি তার ছেলে জন ইয়ান বার্থোলুমিউর (১৮৯০-১৯৬৩) হাতে পারিবারিক ব্যবসার দায়দায়িত্ব অর্পণ করেছিলেন।
ফরিদা মোমান্দ
ফরিদা মোমান্দ (জন্ম ১৯ জানুয়ারি, ১৯৬৫) একজন আফগান রাজনীতিবিদ। পেশায় তিনি একজন চিকিৎসক। তিনি আফগানিস্তানের শিক্ষামন্ত্রীর দায়িত্ব পালন করেন।
ক্যান্টরের উদয় কাল
অলিগোদন সাইক্লুরুস বা ক্যান্টরের উদয় কাল (ক্যান্টারের কুকরি সাপ হিসাবেও পরিচিত) এক প্রজাতির সাপ, যা এশিয়াতে পাওয়া যায়। এটি প্রথম বর্ণনা করেন থিয়োডোর ক্যান্টর ১৮৩৯ সালে।
শেকসপিয়রীয় ইতিহাসাশ্রয়ী নাটক
ফোলিও-তে নাটকগুলির বর্গবিন্যাস নিয়ে কিছু সমস্যা রয়েছে। রোম্যান্স ও সমস্যাশ্রয়ী নাটকের মতো বর্গের প্রস্তাবনার পাশাপাশি অনেক আধুনিক গবেষকই ঐতিহাসিক চরিত্র-সম্বলিত ট্র্যাজেডিগুলিকেও ইতিহাসাশ্রয়ী নাটকের মধ্যে ধরে। এই জাতীয় নাটকগুলির মধ্যে রয়েছে ম্যাকবেথ (একাদশ শতাব্দীর মধ্যভাগে স্কটল্যান্ডের প্রথম ডানকান ও এডওয়ার্ড দ্য কনফেসরের রাজত্বকালের প্রেক্ষাপটে রচিত) ও কিংবদন্তি নাটক কিং লিয়ার এবং সেই সঙ্গে কোরিওলেনাস, জুলিয়াস সিজার ও অ্যান্টনি অ্যান্ড ক্লিওপেট্রা-র মতো রোমান নাটকগুলিও।
ল্যাংকাস্টার, ইয়র্ক ও টিউডর অতিকথা
পরবর্তীকালের কালপঞ্জিকারেরা (বিশেষত পলিডোর ভার্জিল, এডওয়ার্ড হল ও রাফায়েল হলিনশেড) দৈববিধানের ভূমিকার প্রেক্ষিতে টিউডর রাজত্বকালকে "বিচার" করার বিষয়ে আগ্রহী ছিলেন না; পরিবর্তে তাঁরা অতীতে দৈববিধানের ফল থেকে শিক্ষাগ্রহণে ইচ্ছুক ছিলেন। কখনও কখনও এগুলির থেকে প্রাপ্ত ভিন্ন ভিন্ন শিক্ষার নিরিখে মানুষ ও ঘটনাবলি সম্পর্কে স্ববিরোধী মতামত প্রকাশ করেছেন, আবার কখনও কখনও নিজেদের সময়ের জন্য নৈতিকতার খাতিরে নিজেদের ব্যাখ্যার সমান্তরাল ব্যাখ্যাও উপস্থিত করেছেন। ফলে হল যদিও তাঁর ইউনিয়ন অফ দ্য টু নোবল অ্যান্ড ইলাস্টার ফ্যামিলিজ অফ ল্যাংকাস্টার ও ইয়র্ক (১৫৪৮) গ্রন্থে দেখেছিলেন যে দ্বিতীয় রিচার্ডের অপসারণ ও হত্যার ফলে ঈশ্বরের অভিশাপ নেমে আসছে ইংল্যান্ডের উপর, তা সত্ত্বেও তাঁর মনে হয়েছিল ঈশ্বর শেষপর্যন্ত সদয় হয়েছেন এবং হেনরি টিউডরের ব্যক্তিত্ব ও বংশের মাধ্যমে শান্তি প্রেরণ করেছেন। হলিনশেডের শেষ সিদ্ধান্ত অবশ্য অন্যরকম। তিনি বলেছেন, ইয়র্কের ডিউক রিচার্ড ও তাঁর বংশের উপর ঈশ্বরের শাস্তি নেমে এসেছে নিজের শপথ ভঙ্গ করে ষষ্ঠ হেনরিকে রাজ্যচ্যূত করার জন্য। উল্লেখ্য, দ্বিতীয় রিচার্ড থেকে সপ্তন হেনরির রাজত্বকাল পর্যন্ত সময়কাল নথিবদ্ধ করতে গিয়েছে কালপঞ্জিকারেরা সকলেই তিনটি অতিকথারই উপাদান নিজ নিজ বক্তব্যে মিশিয়ে দিয়েছেন। শেকসপিয়র কীভাবে তিনটি অতিকথা ব্যবহার করেছেন তার জন্য বিশ্লেষণ অংশটি দেখুন।
ক্রমবিকাশ
রচনাকাল ও রচয়িতার নাম বিষয়ে অনিশ্চয়তার কারণে আদি কালপঞ্জি নাটকগুলির পক্ষে কোনওরূপ প্রভাব বিস্তার সম্ভব হয়েছিল কিনা বা এগুলিকে এই বর্গের পূর্বসূরি বলা যায় কিনা তা সঠিকভাবে স্থির করা যায় না। কোনও কোনও সমালোচকের মতে এই বর্গের প্রবর্তক হিসেবে শেকসপিয়রের দাবিই সঙ্গত। ১৯৪৪ সালে ই. এম. ডব্লিউ. টিলিয়ার্ড বলেন যে, দ্য ফেমাস ভিক্ট্রিজ অফ হেনরি দ্য ফিফথ (আনু. ১৫৮৬-৮৭) সম্ভবত শেকসপিয়রের শিক্ষানিবিশি-কালে রচিত নাটক। ১৯৬১ সালে সেম্যুর পিচার এই দাবিটিকে পূর্ণতর রূপ দেন। পিচার বলেন যে, এডওয়ার্ড হলের ইউনিয়ন অফ দ্য টু নোবল অ্যান্ড ইলাস্টেয়ার ফ্যামিলিজ অফ ল্যাংকাস্টার অ্যান্ড ইয়র্ক গ্রন্থের যে কপিটি ১৯৪০ সালে আবিষ্কৃত হয় (এই খণ্ডটি বর্তমানে ব্রিটিশ লাইব্রেরিতে রক্ষিত), তাতে লিখিত টীকাগুলি সম্ভবত শেকসপিয়রের রচনা এবং সেই অংশগুলি নাটকের বিভিন্ন পংক্তির অনুরূপ। আবার ডব্লিউ. জে. কোর্থ্রপ (১৯০৫), ই. বি. এভারিট (১৯৬৫) ও এরিক স্যামস (১৯৯৫) দাবি করেন যে, দ্য ট্রাবলসাম রেইন অফ কিং জন (আনু. ১৫৮৮-৮৯) নাটকটি হল দ্য লাইফ অ্যান্ড ডেথ অফ কিং জন নামে পুনর্লিখিত নাটকের আদি পাঠ (১৬১১ সালে প্রকাশিত সেকেন্ড কোয়ার্টোতে দ্য ট্রাবলসাম রেইন নাটকটির রচয়িতার নাম "ডব্লিউ.এসএইচ." বলে উল্লেখ করা হয়েছিল)। দ্য ট্রাবলসাম রেইন নাটকটিকে স্যামস "প্রথম আধুনিক ইতিহাসাশ্রয়ী নাটক" বলে উল্লেখ করেন। এভারিট ও স্যামস আরও মনে করেন যে, হলিনশেড অবলম্বনে রচিত এবং একাদশ শতাব্দীর ইংল্যান্ডের ইতিহাসকে নাট্যায়িতকারী দু'টি আদি কালপঞ্জি নাটক এডমন্ড আয়রনসাইড, বা ওয়ার হ্যাথ মেড অল ফ্রেন্ডস (রচনা আনু. ১৫৮৮-৮৯) ও সেটির হারিয়ে যাওয়া উত্তরভাগ হার্ডিকেন্যুট (১৫৯০-এর দশকে মঞ্চায়িত) শেকসপিয়রের রচনা। দ্য ট্রু ট্র্যাজেডি অফ রিচার্ড দ্য থার্ড প্রথম ইংরেজি কালপঞ্জি নাটক হওয়ার এক প্রতিদ্বন্দ্বী দাবিদার। একই সময়ে রচিত এই নাটকের রচয়িতার নাম জানা যায় না। যদিও কার্যত নাট্যকারেররা ছিলেন "প্রভাবিতকারী" ও প্রভাবিত দুইই: শেকসপিয়রের দু'টি কনটেনশন নাটক (১৫৮৯-৯০) প্রভাবিত হয়েছিল মার্লোর ট্যাম্বারলেইন (১৫৮৭) কর্তৃক, যেটি আবার মার্লোরই এডওয়ার্ড দ্য সেকেন্ড নাটককে প্রভাবিত করে, যা আবার শেকসপিয়রের রিচার্ড দ্য সেকেন্ড নাটকটিকে প্রভাবিত করেছিল।
শেকসপিয়র ও রোমান ইতিহাসাশ্রয়ী নাটকের বর্গ
শেকসপিয়রের জুলিয়াস সিজার এবং ছদ্ম-ঐতিহাসিক টাইটাস অ্যান্ড্রোনিকাস ছিল অধিকতর সফল ও প্রভাবশালী রোমান ইতিহাসাশ্রয়ী নাটকগুলির অন্যতম।  অপেক্ষাকৃত কম সফল নাটকগুলির মধ্যে অন্যতম ছিল বেন জনসনের সেজানাস হিজ ফল। ১৬০৪ সালে গ্লোবে যেটির মঞ্চায়ন অসন্তোষ সৃষ্টি করেছিল। জনসন এই বর্গটিকে ভুল বুঝেছিলেন। তিনি "নিজেকে সীমাবদ্ধ করে ফেলেছিলেন নথিবদ্ধ ঘটনার নাট্যায়নের মধ্যেই, ঐতিহাসিকভাবে সিদ্ধ নয় এমন কিছুকে গ্রহণে তিনি অসম্মত ছিলেন"। এই কারণেই তিনি সন্তোষজনক আখ্যানভাগ দাঁড় করাতে পারেননি। পার্ক হোনানের মতে, শেকসপিয়র তাঁর পরবর্তীকালীন রোমান রচনাগুলিতে (অ্যান্টনি অ্যান্ড ক্লিওপেট্রা ও কোরিওলেনাস) সযত্নে "সেজানুস-এর জড় ভঙ্গিমা, বক্রাঘাতের অভাব ও নীতিকথার প্রতি পীড়াদায়ক মনোযোগ আরোপের বিষয়গুলি" এড়িয়ে যান।
ইয়োসি সারিদ
রাজনৈতিক ও সাংবাদিক কর্মজীবন
২০০৩ নির্বাচনে, মেরেৎজের আসন সংখ্যা কমে গিয়ে ৬টাতে দাঁড়ায়, এরপর সারিদ দলীয় নেতার পদ থেকে ইস্তফা দেন, তাঁর স্থলাভিষিক্ত হন ইয়োসি বেইলিন। ২০০৬ নির্বাচনে মেরেৎজের ৫টি আসন পাওয়া পর্যন্ত তিনি কনেসেটের সদস্য ছিলেন। এরপর তিনি রাজনীতি থেকে অবসর গ্রহণ করেন, এই পরিকল্পনা তিনি আগের বছরেই ঘোষণা করেছিলেন। ২০০৯ সালে,কনেসেটে মেরেৎজের আসন সংখ্যা গিয়ে দাঁড়িয়েছিল তিনটিতে।
মুক্তাগাছা পৌরসভা
মুক্তাগাছা পৌরসভা বাংলাদেশের ময়মনসিংহ জেলার মুক্তাগাছা উপজেলার অন্তর্গত 'ক' শ্রেণির একটি পৌরসভা।
অন্দের্শ ইয়োনাস অংস্ট্রেম
জীবনী
তার পুত্র নুট অংস্ট্রেমও (১৮৫৭-১৯১০) একজন পদার্থবিদ।
তিনি ১৮৭৪ সালের ২১ জুন উপসালায় মৃত্যুবরণ করেন।
ওরহান পামুক
right|thumb|ওরহান পামুক thumb|300px|পামুক লেখার সময়ে ফেরিত ওরহান পামুক (সাধারনত ওরহান পামুক নামে পরিচিত; জন্ম ৭ জুন ১৯৫২) একজন তুর্কি ঔপন্যাসিক, চিত্রণাট্য সম্পাদক, শিক্ষক এবং ২০০৬ সালের সাহিত্যে নোবেল পুরস্কার বিজয়ী। তিনি তুরস্কের অন্যতম প্রধান লেখক, বিশ্বের ৬০টিরও অধিক ভাষায় তার ১১ মিলিয়নের (১কোটি ১০ লক্ষ) বেশি বই বিক্রি হয়েছে, যার ফলশ্রুতিতে তিনি পরিণত হয়েছেন তুরস্কের সবচেয়ে প্রচারিত কথাসাহিত্যকে।
ইউরোপীয়ান রাইটার্স পার্লামেন্ট (ইউরোপীয় লেখকদের সংসদ) পামুক এবং হোসে সারামাগো এর যৌথ প্রস্তাবনার ফসল। অটোমান সাম্রাজ্য-এ আর্মেনিয় গণহত্যা সম্পর্কে মন্তব্য করায় ২০০৫ সালে তুরস্কে তাকে বিচারের সম্মুখীন হতে হয়। পামুকের নিজস্ব বক্তব্য, জন্মভূমিতে বাক-স্বাধীনতা এর অভাবের প্রতি আলোকপাত করাই তার উদ্দেশ্য ছিল। এর ফলশ্রুতিতে মিছিলে তার বই পোড়ানো হয়। তাকে হত্যার চেষ্টাও করা হয়
সাহিত্যকর্ম
১৯৭৪ থেকে পামুক নিয়মিত লেখা শুরু করেন। তার প্রথম উপন্যাস আলো ও আঁধার(Karanlık ve Işık) ১৯৭৯ সালে যৌথ ভাবে মিলিয়েত প্রেস উপন্যাস প্রতিযোগিতায় জয়ী হয় যা ১৯৯৮২ সালে Cevdet Bey ve Oğulları(ছেফদাত বে ও তাঁর ছেলেরা) নামে প্রকাশিত হলে ১৯৮৩ সালের Orhan Kemal পুরস্কার লাভ করে। এ লেখায় উঠে আসে একই পরিবারের তিন প্রজন্মের উপাখ্যান।
নিস্পাপের জাদুঘর
২০০৬ সালে সাহিত্যে নোবেল পাওয়ার পর ২০০৮ এর গ্রীষ্মে তিনি প্রকাশ করেন নিস্পাপের জাদুঘরMuseum of Innocence নামক উপন্যাস।
মারাঠা রাজবংশ এবং রাজ্যের তালিকা
মারাঠা সামন্তরাজ্য
মারাঠারা ব্রিটিশ শাসনাধীনে একত্রীকরণের পূর্ববর্তী সময়ে ভারতের অনেক অঞ্চলে শাসক হিসেবে নিয়োজিত ছিলো। অঞ্চলগত এবং জনসংখ্যাগত উভয় দিক থেকেই মারাঠা রাজ্যসমূহ ছিলো ব্রিটিশ ভারতের সবচেয়ে বড় সামন্তরাজ্য এলাকা।
কে. লালরিনলিয়ানা
ব্যক্তিগত জীবন
তিনি ১৯৬০ সালের ১ জানুয়ারি কোলাসিবে কে. থানহাওলার কাছে জন্মগ্রহণ করেন। ২৮ সেপ্টেম্বর, ২০২১ সালে, তিনি কোভিড- ১৯ ইতিবাচক পরীক্ষা করেছিলেন।
মডিগিলানি-মিলার তত্ত্ব
আয়কর ছাড়া
প্রতিজ্ঞা-১:, যেখানে প্রতিষ্ঠান ১ এর মূল্য= V_U এবং প্রতিষ্ঠান ২ এর মূল্য= V_L
শাহ কুতুব উদ্দিন
কর্মজীবন
লিখিত অবদান:
পুরস্কার
তিনি তার সেবা জীবনে শিক্ষাক্ষেত্রে অবদানের জন্য বিভিন্ন পুরস্কার পেয়েছেন। এগুলো:
কোচ (ক্রীড়া)
প্রয়োগ
প্রতিযোগিতামূলক খেলায় তিনি মাঠের বাইরে কৌশলগত কারণে সুবিধাজনক যে-কোন জায়গায় অন্যান্য অতিরিক্ত খেলোয়াড় সহযোগে অবস্থান করতে পারেন; কিন্তু তার ঐ অবস্থান আইন-কানুন দ্বারা নিয়ন্ত্রিত নয়।
মোবিল
মোবিল, পূর্বে সোকোনি-ভ্যাকুয়াম অয়েল কোম্পানি নামে অতি পরিচিত, ছিল একটি প্রধান আমেরিকান তেল কোম্পানি যা ১৯৯৯ সালে এক্সনের সাথে যুক্ত হয়ে এক্সনমোবিলে পরিণত হয়। আজ মোবিল একটি যৌথ কোম্পানির প্রধান ব্র্যান্ডের নাম, পাশাপাশি এখনও কখনও কখনও তাদের নিজস্ব দোকানসহ গ্যাস স্টেশন দেখা যায়। ফেয়ারফ্যাক্স কাউন্টি, ভার্জিনিয়াতে, এর প্রাক্তন সদর দপ্তরে বর্তমানে এক্সনমোবিলের ডাউনস্ট্রিম সদর দপ্তর হিসেবে ব্যবহৃত হয়।
পণ্ডিত ওমকারনাথ ঠাকুর
ওমকারণাথ ঠাকুর একজন ভারতীয় সঙ্গীত শিক্ষক, সঙ্গীতজ্ঞ এবং হিন্দুস্তানী শাস্ত্রীয় গায়ক ছিলেন। গোয়ালিয়র ঘরানার শাস্ত্রীয় গায়ক বিষ্ণু দিগ্বার পলুসকারের শিষ্য, লাহোরের গান্ধর্ব মহাবিদ্যালয়ের অধ্যক্ষ হন এবং পরবর্তীতে বানারাস হিন্দু বিশ্ববিদ্যালয়ে সঙ্গীত অনুষদের প্রথম ডীন হন।
ইয়োসুগা নো সোরা
প্রেক্ষাপট
হঠাৎ এক গাড়ি দুর্ঘটনায় করুণভাবে বাবা মাকে হারিয়ে, যমজ কাসুগানো ভাই বোনেরা তাদের দুঃখজনক জীবনের টুকরোগুলিকে পুনর্গঠন করতে, রেলগাড়িতে চেপে পল্লীগ্রামে তাদের দাদা-দাদীর বাড়িতে থাকতে আসে। এই দুই সত্বা চেহারায় একইরকম দেখতে হলেও, অন্তর থেকে একদম আলাদা। আসন্ন দিনে তারা যে কিরকম বিবাদী প্রত্যাশার সম্মুখীন হতে চলেছে, তার সম্বন্ধে তাদের বিন্দুমাত্র ধারনাও নেই। ভবিষ্যত সম্পর্কে অনিশ্চিত হয়ে, হারুকা কাসুগানো তার অতীতের স্মৃতিগুলোকে আকড়ে ধরে থাকে। সে তার দূর্বল বোনকে রক্ষা করার আশায় শক্তি খোঁজার চেষ্টা করে। কাহিনী অগ্রসর হতে হতে চারটি রাস্তায় চলে যায়, প্রত্যেকটিতেই একটি মেয়েকে কেন্দ্র করে গল্প শেষ হয়; মিগীওয়া: ধনী কিন্তু দয়ালু, আমাতসুমে: নম্র কিন্তু বিষণ্ণ, ইয়োরীহিমে: হতাশ কিন্তু আশাবাদী, সোরা: ছোট ও সুন্দর কিন্তু হিংস্র।।
সংগীত
অ্যানিমে অভিযোজনের জন্যে তৈরী ওএসটি এবং মানাবু মিওয়া (ম্যানাক) ও ব্রুনো ওয়েন-লির রচিত সঙ্গীতের সাথে আরো নতুন গান ও আসল গেম থেকে উপন্যস্ত ট্র্যাক নেওয়া হয়েছে। এটি অ্যানিমের প্রথম ও তৃতীয় খন্ডের জাপানীজ ব্লু-রে ডিস্ক-এর সাথে দুটি ভিন্ন ডিস্কে মুক্তি পেয়েছে, দুটির নাম হলো যথাক্রমে অ্যারেঞ্জ আর নিউ।
গান্ধী'স অ্যাসাসিন
গান্ধী'স অ্যাসাসিন: দ্য মেকিং অফ নাথুরাম গডসে অ্যান্ড হিজ আইডিয়া অফ ইন্ডিয়া হল ধীরেন্দ্র কে. ঝা রচিত একটি জীবনীমূলক বই যা ২৪ জানুয়ারী, ২০২৩-এ ভার্সো বুকস দ্বারা প্রকাশিত হয়েছিল।
টম ক্লেভারলি
ব্রাডফোর্ড সিটির হয়ে ক্যারিয়ার শুরু করা ক্লেভারলি ১২ বছর বয়সে ম্যানচেস্টার ইউনাইটেডে যোগ দেন। ২০০৭ থেকে ২০০৯ এই সময়কালে তিনি ম্যানচেস্টার ইউনাইটেডের রিজার্ভ দল এবং মাঝেমধ্যে ফ্রেন্ডলি খেলাগুলোতে মুল একাদশের হয়ে খেলেন। এর পরে তিনি বিভিন্ন ইংরেজ ক্লাব যেমন লিচেস্টার সিটি, ওয়াটফোর্ড এফসি, উইগান অ্যাটলেটিকের হয়ে ধারে খেলেন এবং নিজের যোগ্যতা প্রমাণ করেন। ২০১১-১২ মৌসুমে তিনি ম্যানচেস্টার ইউনাইটেডে ফিরে আসেন এবং কমিউনিটি শিল্ডে ম্যানচেস্টার সিটির বিরুদ্ধে জয়লাভের খেলায়, ইউনাইটেডের হয়ে তার অভিষেক হয়।
পাপ্পু হোসাইন
আন্তর্জাতিক ফুটবল
পাপ্পু বাংলাদেশ অনূর্ধ্ব-২৩ দলে ডাক পেলেও একটি ম্যাচেও অংশগ্রহণ করেননি।
গুণ্টুর জেলা
ইতিহাস
প্রাচীন ও মধ্যযুগে যে বিখ্যাত রাজবংশগুলি গুন্টুর শাসন করেছিল সেগুলি হল সাতবাহন, অন্ধ্র ইক্ষবাকু, পল্লব, অন্ধ্র গোত্রিকা, বিষ্ণুকুণ্ডিন, কোটা বংশ, চালুক্য, চোল, কাকতীয়, রেড্ডি, বিজয়নগর ও কুতুব শাহি। ১১৮০ সালে গুন্টুর জেলার সংঘটিত পালনাড়ুর যুদ্ধ কিংবদন্তি ও সাহিত্যে ‘পালনতি যুদ্ধম্‌’ নামে খ্যাত।
১৬৮৭ সালে আওরঙ্গজেব গোলকোন্ডার কুতুব শাহি সুলতানকে পরাজিত করলে গুন্টুরও সেই সঙ্গে মুঘল সাম্রাজ্যের অঙ্গীভূত হয়। ১৭২৪ সালে সাম্রাজ্যের দক্ষিণাঞ্চলের প্রদেশগুলির শাসক আসফ জাহ হায়দ্রাবাদের নিজাম হিসেবে স্বাধীনতা ঘোষণা করেন। উত্তর সরকার নামে পরিচিত হায়দ্রাবাদের উপকূলীয় জেলাগুলি ১৭৫০ সালে ফরাসিরা দখল করে নেয়। রাজা বসিরেড্ডি বেঙ্গটাদ্রি নায়ুডু (১৭৮৩-১৮১৬) চিন্তাপল্লি থেকে রাজধানী সরিয়ে কৃষ্ণা নদীর তীরে অমরাবতীতে নতুন রাজধানী স্থাপন করেন। তিনি ছিলেন দয়ালু রাজা। গুন্টুর অঞ্চলে তিনি অনেক মন্দির নির্মাণ করেছিলেন। ১৭৮৮ সালে ব্রিটিশ ইস্ট ইন্ডিয়া কোম্পানি গুন্টুর অধিকার করে। এরপর গুন্টুর মাদ্রাজ প্রেসিডেন্সির একটি জেলায় পরিণত হয়।
আমিনা বোয়াইচ
পটভূমি
বোয়াইচ অল্প বয়সে তার মানবাধিকার কর্মজীবন শুরু করেন, রাজনৈতিক বন্দীদের পরিবারের সাথে নেতৃত্বের বছরগুলির সময়কালে মরোক্কোতে কাজ করেছেন। তিনি নারী অধিকার বিষয়ে সর্বজনবিদিত সমাজবিজ্ঞানী ফাতেমা মের্নিসি -এর সাথে দুই বছর কাজ করেছেন, বিশেষ করে মুসলিম নারী; এবং আরবি, ফ্রেঞ্চ, ইংরেজি এবং স্প্যানিশ ভাষায় এই বিষয়ে অনেক নিবন্ধ প্রকাশ করেছেন।
নৃত্য পরিচালনা
ব্যাকরণ
১৯শ শতকের সময় শব্দটি নৃত্যের সৃষ্টিকে বোঝাতে থাকে এবং লিখিত রূপটিকে "Dance notation" নাম দেওয়া হয়। কোরিয়োগ্রাফিতে দেহের ভঙ্গীমা, লয়, পরিবেশ এবং ভিন্নতা ব্যবহার করা হয়। কোরিয়োগ্রাফির প্রক্রিয়ায় নতুন-নতুন ভঙ্গীমার জন্য তাৎক্ষণিক উদ্ভাবনারও (improvisation) প্রয়োগ করা হয়।
তড়িৎ ও বৈদ্যুতিন প্রকৌশল
আধুনিক উন্নয়ন
১৯৪১ সালে কনরাড ৎসুজে পৃথিবীর প্রথম সম্পূর্ণ র্কমক্ষম ও প্রোগ্রাম করার উপযোগী কম্পিউটার জেডথ্রি (Z3) জনসমক্ষে আনেন। এরপর ১৯৪৬ সালে জন প্রেসপার একার্ট ও জন মাউচলি এনিয়াক উদ্ভাবন করেন যা পৃথিবীতে কম্পিউটার যুগের সূচনা করে। এইসব যন্ত্রের গাণিতিক দক্ষতা বিজ্ঞানীদেরকে অ্যাপোলো মিশন ও নাসার চাঁদে অবতরণ সহ সম্পূর্ণ নতুন প্রযুক্তির আবির্ভাব ঘটাতে এবং নিত্য নতুন লক্ষ্যমাত্রা অর্জনে সহায়তা করছে।
শাখাসমূহ
তড়িৎ প্রকৌশলের অনেক শাখা রয়েছে, তার মধ্যে নিম্নোক্ত শাখাগুলো সর্বাপেক্ষা পরিচিত। অনেক তড়িৎ প্রকৌশলী এগুলোর একটি শাখায় কাজ করলেও অনেকেই আবার একাধিক শাখার সমন্বয়ে কাজ করেন। কখনওবা কোন কোন শাখা যেমন ইলেকট্রনিক প্রকৌশল বা কম্পিউটার প্রকৌশলকে তাদের বিপুল ব্যাপ্তির কারণে প্রকৌশলেরই আলাদা বিভাগ বলে ধরা হয়।
নিয়ন্ত্রণ প্রকৌশল
নিয়ন্ত্রণ প্রকৌশলীরা নিয়ন্ত্রণ ব্যবস্থা প্রনয়নের সময় প্রায়ই ফিডব্যাক ব্যবস্থা ব্যবহার করেন। উদাহরণ স্বরূপ স্বয়ংক্রীয় গতি নিয়ন্ত্রিত মোটরগাড়ীর কথা বলা যায়। এগুলোতে মোটরযানের গতির উপরে সার্বক্ষনিক নজরদারী করা হয় এবং ফলাফল নিয়ন্ত্রণ ব্যবস্থায় ক্রমাগত প্রেরণ করা হয়। ফলে নিয়ন্ত্রণ ব্যবস্থা ফলাফল অনুসারে গতি নিয়ন্ত্রণ করতে পারে। নভোখেয়াযান উৎক্ষেপণ থেকে শুরু করে মহাশূন্যে এর পরিচালনায় নিয়ন্ত্রণ প্রকৌশল ব্যবহৃত হয়।
মাইক্রোইলেকট্রনিক্স
প্রায় সকল মাইক্রো ইলেকট্রনিক যন্ত্রাংশ তৈরির জন্য সিলিকনকে অন্য কোন রাসায়নিক পদার্থের সাথে আণবিক স্তরে নির্দিষ্ট অনুপাতে মিশিয়ে চাহিদামতো ততিচ্চুম্বকীয় বৈশিষ্ট্য সৃষ্টি করা হয়। এই কারণে মাইক্রো ইলেকট্রনিক্সের সাথে কোয়ান্টাম বলবিজ্ঞান ও রসায়নের ঘনিষ্ঠ সম্পর্ক রয়েছে।
টেলিযোগাযোগ
left|150px|thumb|মিলস্টার কৃত্রিম উপগ্রহ যোগাযোগ ব্যবস্থা টেলিযোগাযোগ প্রকৌশল তড়িৎ প্রকৌশলের সেই শাখা যা সমকেন্দ্রিক তার (কো-এক্সিয়াল কেবল), অপটিক্যাল ফাইবার অথবা শূন্যস্থানের মত কোন চ্যানেল বা মাধ্যম দ্বারা তথ্য আদানপ্রদান নিয়ে কাজ করে। শূন্যস্থান দিয়ে তথ্য আদানপ্রদানের খাতিরে তথ্যকে প্রেরণের উপযোগী বাহক কম্পাংকে (ক্যারিয়ার ফিকোয়েন্সি) রূপান্তরের জন্য বাহক তরঙ্গে কোডিং করতে হয়। এই প্রক্রিয়াটির নাম মড্যুলেশন। সুপরিচিত এনালগ মডুলেশন কৌশলের মধ্যে বিস্তার মড্যুলেশন এবং কম্পাংক মডুলেশন উল্লেখযোগ্য। কোন যোগাযোগ ব্যবস্থার দক্ষতা এবং ব্যয় ব্যবহৃত মড্যুলেশন কৌশলের উপরে নির্ভর করে। দক্ষ ব্যবস্থা স্বাভাবিকভাবেই বেশি ব্যয়বহুল। তাই দক্ষ যোগাযোগ ব্যবস্থা প্রণয়ন করার সাথে সাথে ব্যয়ও সংকোচন করে এ দুইয়ের মধ্যে সামঞ্জস্য বজায় রাখা প্রকৌশলীর দায়িত্ব।
সহায়ক যন্ত্র সম্পর্কিত প্রকৌশল
প্রায়শঃই দেখা যায় সহায়ক যন্ত্রপাতিসমূহ এককভাবে ব্যবহৃত হয় না, বরং কোন বৃহদ তড়িৎ প্রকৌশল ব্যবস্থার অংশ বা সহায়ক হিসেবে অথবা সংবেদী যন্ত্র হিসেবে ব্যবহৃত হয়। এগুলো এমনকি দৈনন্দিন কাজে ব্যবহৃত যন্ত্রপাতিতেও ব্যবহৃত হয়। যেমন রেফ্রিজারেটরের তাপমাত্রা নিয়ন্ত্রণের জন্য যে সুইচটি ব্যবহৃত হয় তা আসলে একটি তাপযুগল। এই তাপযুগল আবার বড় বড় ফার্নেসের স্থির তাপমাত্রা নিয়ন্ত্রণ করার কাজেও ব্যবহৃত হয়। এই কারণে সহায়ক যন্ত্র সম্পর্কিত প্রকৌশলকে প্রায়ই নিয়ন্ত্রণ প্রকৌশলের প্রতিরূপ বলা হয়ে থাকে।
কম্পিউটার প্রকৌশল
নিদ্যদিনের ব্যবহার্য সকল ইলেকট্রনিক যন্ত্রপাতি কম্পিউটার নিয়ন্ত্রিত হয়ে যাচ্ছে। এর পাশাপাশি কম্পিউটারের সবচেয়ে ব্যবহার বেশি লাগছে অত্যাধুনিক বৈজ্ঞানিক গবেষণাগারে। আধুনিক গবেষণা এমন স্তরে পৌঁছেছে যে, বাস্তব যন্ত্রপাতির সাহায্যে পরীক্ষণ পরিচালনা করা অসম্ভব হয়ে উঠেছে। তাই কম্পিউটার সিম্যুলেশন তার জায়াগা করে নিয়েছে। আধুনিক জ্যোতির্বিজ্ঞান, বিশ্বতত্ত্ব, জৈব প্রযুক্তি এবং জিনতত্ত্বে এর ব্যবহার নিত্য নৈমত্তিক ব্যাপার হয়ে দাড়িয়েছে। এই বিষয়টি অবশ্য সফ্‌টওয়্যার প্রকৌশলের অধীনে আলোচিত হয়।
জাং দ-জিওন
ই বাং-উন এর সাথে মতবিরোধ
১৩৯২ সালের জুলাই-এ জসিয়ন প্রতিষ্ঠার পর জাং দ-জিওনের সাথে ই বাং-উনের সাথে সংঘর্ষ ঘটে সিংহাসনের উত্তরাধিকারী নির্বাচন করা প্রসঙ্গে, ই সাং-গায় এর পরবর্তি সফলকারী নিয়ে। সকল যুবরাজদের মধ্যে ই বাং-উন সবচেয়ে বেশি কাজ করেছেন তার পিতাকে ক্ষমতায় নিয়ে যাওয়ার জন্য এবং আশা করেছিলেন তিনিই সিংহাসনের উত্তরাধিকারী হবেন বলে যদিও তিনি তাইজয়ের পঞ্চম পুত্র। কিন্তু জাং দ-জিওন তাইজকে তার অষ্টম পুত্র ই বাং-সিওক(ই বাং-উন এর সৎ ভাই)কে সিংহাসনের উত্তরাধিকারী হিসাবে নিয়োগ দিতে মত দেন। তাদের মধ্যে সমস্যার সৃষ্টি হয় কারণ জং দ-জিওন চেয়েছিলেন একটি রাজ্য যেটি মন্ত্রীদের দ্বারা নিয়ন্ত্রিত হবে যেখানে রাজা একজন প্রতিক চিত্র মাত্র, অন্যদিকে ই বাং-উন চেয়েছেন পুরো সম্রাজ্য সরাসরি রাজার দ্বারা নিয়ন্ত্রিত হবে।উভয়পক্ষ তাদের এই মহা বিদ্বেষ সম্পর্কে সতর্ক ছিল এবং তৈরি হচ্ছিল প্রথম আঘাত হানার জন্য। তারপর হঠাৎ ১৩৯৮ সালে রাণী সিন্দওক এর মৃত্যু হয়, যখন রাজা তাইজ শোকাচ্ছন ছিলেন তার স্ত্রীর(দ্বিতীয় স্ত্রী এবং ই বাং-সিওক এর মা)মৃত্যুতে, ই বাং-উন প্রথম আঘাত হানেন প্রাসাদ এর মধ্যে হানা দিয়ে এবং জাং দ-জিওন ও তার সমর্তকদের হত্যা করেন সাথে রাণী সিন্দওক এর দুই পুত্রকেও যার মধ্যে সিংহাসনের উত্তরাধিকারী যুবরাজও ছিল, একই আঘাতে যেটি পরিচিত হয় যুবরাজদের প্রথম দ্বন্দ্ব হিসাবে। তাইজ, যিনি অসহায়ভাবে দেখেন তার প্রিয় পুত্র এবং মন্ত্রীদের মৃত্যু ই বাং-উনের সৈন্যবাহিনী দ্বারা। বিতৃষ্ণায় সিংহাসন ত্যাগ করেন এবং ই বাং-উন উপর ক্রুব্দ থাকেন জসিয়নের তৃতীয় রাজা তাইজং হওয়ার পরেও। জসিয়নের বেশিরভাগ ইতিহাসে, জাং দ-জিওনকে যথার্থ সম্মান দেয়া হয়নি কিংবা উপেক্ষিত করা হয়েছে জসিয়ন প্রতিষ্ঠায় তার অবদানের। অবশেষে তাকে ১৮৬৫ সালে স্বীকৃতি দেয়া হয় গায়ংবকাং(মূল প্রাসাদ) এর নকশাকারী হিসাবে তার ভূমিকাকে। এর আগে ১৭৯১ সালে জসিয়নের রাজা জিওংযো জাং দ-জিওনের কিছু লেখার সংগ্রহ প্রকাশ করা হয়। জাং দ-জিওনের সাবেক ঘনিষ্ঠ বন্ধু এবং প্রতিদ্বন্দ্বী জাং মং-জু, যিনি ই বাং-উনের দ্বারা নিহত হয়েছিলেন গোরিও রাজবংশের প্রতি অনুগত থাকার জন্য, তাকে মরণোত্তর সম্মাননা দেয়া হয় এবং স্মরণ করা হয় বিশস্তের প্রতীক হিসাবে যদিও জসিয়ন রাজবংশের সবচেয়ে বড় শত্রু ছিলেন।
প্রজ্বলন বিন্দু
উদাহরণ
জেট ফুয়েলের প্রজ্বলন বিন্দুও পরিবর্তিত হতে পারে জ্বালানির উপাদানের তারতম্যের কারণে। জেট এ ও জেট এ-১ উভয়েরই প্রজ্বলন বিন্দু পরিবর্তন হয়ে থাকে ৩৮ থেকে ৬৬ °সে (১০০ থেকে ১৫১ °ফা) এর মধ্যে, যার মান কেরোসিনের মানের কাছাকাছি। এছাড়াও জেট বি এবং জেপি-৪ উভয়েরই প্রজ্বলন বিন্দু হয়ে থাকে -২৩ থেকে -১ °সে (-৯ থেকে ৩০ °ফা) এর মধ্যে।
স্ট্যান্ডার্ডাইজেশন
থাম্ব|সয়ংক্রিয় [[পেনস্কাই-মারটেন্স বদ্ধ কাপ টেস্টার এতে অন্তর্নিহিত অগ্নিনির্বাপণ ব্যবস্থা রয়েছে। ]] পদার্থের প্রজ্বলন বিন্দু নির্ণয়ের জন্য পরীক্ষণের স্ট্যান্ডার্ড পদ্ধতির সংজ্ঞায়ন এবং বর্ণনা করা হয়েছে ১৯৩৮ সালে প্রকাশনা সংস্থা টি.এল.অ্যানিসেলি কর্তৃক প্রকাশিত সাউথ শিল্ড খ্যাতি প্রাপ্ত "সি ট্রান্সপোর্ট অফ পেট্রোলিয়াম" (ক্যাপ্টেন. পি জেন্সেন) বইয়ে। পরীক্ষণ পদ্ধতিতে সংজ্ঞায়িত রয়েছে কি কি যন্ত্রপাতি প্রয়োজন পরিমাপের জন্য, মুখ্য টেস্ট প্যারামিটার সমূহ, অপারেটরদের অথবা স্বয়ংক্রিয় যন্ত্রপাতির চালানোর অনুসরণীয় পদ্ধতি, এবং পরীক্ষা পদ্ধতি সূক্ষ্মতার বিষয়গুলো। একাধিক জাতীয় ও আন্তর্জাতিক কমিটি ও প্রতিষ্ঠান স্ট্যান্ডার্ড পরীক্ষণ পদ্ধতি নিয়ন্ত্রণ ও রচনা করে থাকে। তিনটি প্রধান প্রতিষ্ঠান হল সিইএন / আইএসও যৌথভাবে প্রজ্বলন বিন্দুর উপর কাজের গ্রুপ (জেডাব্লুউজি-এফপি), এএসটিএম ডি০২.৮বি ফ্ল্যামাবিলিটি সেকশন এবং এনার্জি ইন্সটিটিউটের টিএমএস এসসি-বি -৪ ফ্ল্যামাবিলিটি প্যানেল।
জুলফিকার আহমদ কিসমতী
লিখিত অবদান
অনুবাদিত গ্রন্থ
উত্তরাধিকার
জুলফিকার আহমদ কিসমতীর জীবন কর্মের উপর ঢাকা বিশ্ববিদ্যালয় আরবি বিভাগে ‘মাওলানা জুলফিকার আহমদ কিসমতী: আরবি ও বাংলা ভাষায় সাহিত্য চর্চা ও সাংবাদিকতা’ শিরোনামে একটি অভিসন্দর্ভ উপস্থাপিত হয়েছে। এই থিসিস পেপারটি রচনা করেছেন মো. ইসমাঈল ও এর তত্ত্বাবধায়ক ছিলেন আ জ ম কুতুবুল ইসলাম নোমানী।
পাহাড়ি মাইট্টা সাপ
হারপিটোরিয়াস জেনুরা বা পাহাড়ি মাইট্টা সাপ, হল ন্যাট্রিসিন প্রজাতি এক প্রকার সাপ, যা উত্তরপূর্ব ভারতের স্থানীয় সাপ।
মাসিহুজ্জামান খান
জীবনী
পড়াশোনা শেষ হওয়ার পর তিনি তুরাব আলী খানের দুই ছেলে মীর সা'দাত আলী খান ও মীর লায়েক আলী খানের শিক্ষক নিযুক্ত হন। ১২৯৩ হিজরির মুহররম মাসে তিনি হায়দ্রাবাদের ষষ্ঠ নিজাম মাহবুব আলী খানের শিক্ষক নিযুক্ত হন। তিন বছর পর তিনি নিজামের সকল শিক্ষাগত বিষয়ের ব্যবস্থাপক নিযুক্ত হন। ১৩০০ হিজরিতে মীর তুরাব আলী খানের মৃত্যুর পরে একটি নতুন কাউন্সিল গঠন করা হয় এবং খুরশীদ জাহ ও নরেন্দ্র প্রশাদকে এর সদস্য নিযুক্ত করা হয়। তারা মাসিহুজ্জামানের উপর অসন্তুষ্ট হয়েছিলেন এবং তার পদোবনতি করেছিলেন এবং তাকে ৪ মহরম ১৩০১ হিজরিতে পেনশন দেওয়ার পরোয়ানা পাঠিয়েছিলেন। চার মাস পরে তিনি শাহজাহানপুরে ফিরে আসেন।
নানকৌড়ি দ্বীপ
নানকৌড়ি (নানকৌড়ি: মুওত, নানকোভরি) নিকোবর দ্বীপপুঞ্জ শৃঙ্খলার কেন্দ্রীয় অংশের একটি দ্বীপ, যা বঙ্গোপসাগর এবং আন্দামান সাগরের মধ্যে ভারত মহাসাগরের উত্তর-পূর্ব দিকে অবস্থিত।
২০০৪ সুনামি
নিকোবর এবং আন্দামান দ্বীপপুঞ্জের অন্য অনেক দ্বীপের মতো এই দ্বীপটিও, ২০০৪ ভারত মহাসাগরের ভূমিকম্প দ্বারা সৃষ্ট সুনামিতে মারাত্মকভাবে ক্ষতিগ্রস্ত হয়েছিল। আন্দামান এবং নিকোবরের পুলিশ মহাপরিদর্শক এস.বি. দেওলের প্রাপ্ত প্রতিবেদন অনুসারে, এই মণ্ডলীর সবচেয়ে বেশি ক্ষতিগ্রস্ত দ্বীপগুলির মধ্যে নানকৌড়ি দ্বীপপুঞ্জটি ছিল, হাজার হাজার লোক নিখোঁজ হয়ে গেছিল এবং অনুমান করা হয়েছে তারা মৃত। সুনামির পরের উপগ্রহ থেকে প্রাপ্ত আলোকচিত্র, এবং সরকারের পরিস্থিতি প্রতিবেদন অনুযায়ী নানকৌড়ি দ্বীপের কিছু অংশ ক্ষতিগ্রস্ত হওয়ার সাথে সাথে, কাৎচল ও কামোর্তা সংলগ্ন দ্বীপগুলি আরও মারাত্মকভাবে ধ্বংসপ্রাপ্ত হয়েছিল।  ১৮ই জানুয়ারি, ২০০৫ পর্যন্ত, সরকারি প্রতিবেদন অনুযায়ী নানকৌড়ি দ্বীপ থেকে মাত্র ১ জন মারা গেছে এবং ৩ জন নিখোঁজ হয়েছে, কিন্তু কামোর্টা থেকে ৫১ জন মারা গেছে এবং ৩৮৭ জন নিখোঁজ রয়েছে ও কাৎচল থেকে ৪৩১০ জন নিখোঁজ রয়েছে।
ভক্তিবিনোদ ঠাকুর
১৮৯৪ খ্রিস্টাব্দে অবসর গ্রহণের পর ধর্মচর্চায় মনোনিবেশ করেন। কেদারনাথ ইংরাজী, ল্যাটিন, সংস্কৃত, হিন্দি, ওড়িয়া, উর্দু, ফারসি প্রভৃতি ভাষায় সুপণ্ডিত ছিলেন। বাংলার নবজাগরণের সময়কালে ঐতিহ্যগত হিন্দু বিশ্বাস ও রীতিনীতিকে যুক্তিযুক্ত করে ভারতীয় ও পাশ্চাত্য উভয় ধরনের ধর্মীয় ও দার্শনিক পদ্ধতির উপর গবেষণা এবং তুলনামূলক আলোচনার মাধ্যমে পশ্চিমা যুক্তি এবং ঐতিহ্যগত বিশ্বাসে অভূতপূর্ব সমন্বয় সাধনের কাজ সম্পন্ন করেন। আধ্যাত্মিক অনুসন্ধানের এই কাজে যুক্ত হতে ২৯ বৎসর বয়সেই তিনি চৈতন্য মহাপ্রভুর অনুসারী হন এবং অচিরে গৌড়ীয় বৈষ্ণবধর্মের  তথা চৈতন্য বৈষ্ণব আন্দোলনের এক স্বনামধন্য নেতৃবৃন্দের একজন হন। বৈষ্ণবধর্মের উপর এবং বৈষ্ণব সমাজের উন্নতির জন্য শতাধিক গ্রন্থ রচনা করেন।  উল্লেখযোগ্য গ্রন্থগুলি হল-
কুমারখালী রেলওয়ে স্টেশন
ইতিহাস
১৮৬২ সালের ২৯ সেপ্টেম্বর ইস্টার্ন বেঙ্গল রেলওয়ে কলকাতা থেকে রাণাঘাট পর্যন্ত রেলপথ উদ্বোধন করে। এই লাইনকেই বর্ধিত করে ১৫ নভেম্বর ১৮৬২ সালে দর্শনা   থেকে জগতী পর্যন্ত ৫৩.১১ কিমি ব্রডগেজ (১,৬৭৬ মিমি) রেললাইন শাখা উন্মোচন করা হয়। কুষ্টিয়া থেকে পদ্মার পাড়ে (পদ্মা ও যমুনার সংযোগস্থল) অবস্থিত অভ্যন্তরীণ নদীবন্দর গোয়ালন্দ ঘাট  পর্যন্ত ৭৫ কিমি দীর্ঘ রেললাইন উদ্বোধন করা হয় ১ জানুয়ারি ১৮৭১ সালে।  এসময় কুষ্টিয়া(জগতি) থেকে গোয়ালন্দ ঘাট লাইনের স্টেশন হিসেবে কুমারখালী রেলওয়ে স্টেশন তৈরি করা হয়।
গুন্টুর সান্নাম
উৎপত্তি
প্রায় ৪০০ বছর ধরে ভারতবর্ষে ঝালের চাষ হচ্ছে। ঝাল উৎপাদনে ভারতের বৈশ্বিক অবস্থান শীর্ষে। ভারতে উৎপাদিত মোট ঝালের ৪৬% উৎপাদিত হয় অন্ধপ্রদেশ রাজ্যে এবং ঝাল উৎপাদনে অন্ধ্রপ্রদেশ ভারতের শীর্ষস্থান অধিকারকারী রাজ্য। ঝালটির নামই প্রমাণ করে যে এটি অন্ধপ্রদেশের মৌলিক ঝাল। ঝালের উপর গবেষণার জন্য তিন দশক পূর্বে অন্ধ্র প্রদেশ সরকার গুন্টুরে একটি আঞ্চলিক গবেষণা প্রতিষ্ঠান গড়ে তোলে। বর্তমান সময়ে ঝাল সেখানকার প্রধান অর্থকরী ফসল এবং এই জাতের ঝালের চাষাবাদ তাদের জীবিকার উৎস হিসেবে পরিণত হয়েছে।
বাবড়া হত্যাকাণ্ড
পটভূমি
১৯৩০ সাল পর্যন্ত পশতুনরা রাজনীতিতে খুব বেশি জড়িত ছিল না। ১৯৩৭ সালে আন্দোলনকারী দলটি কংগ্রেস পার্টির সাথে প্রদেশটিতে নির্বাচনে জয়লাভ করে এবং বাচা খানের ভাই খান আবদুল জব্বার খান (ডাক্তার খান সাহিব) প্রদেশের মুখ্যমন্ত্রী হোন।
বেন ওল্ড
২০১৮ সালে, ওল্ড নিউজিল্যান্ড অনূর্ধ্ব-১৭ দলের হয়ে নিউজিল্যান্ডের বয়সভিত্তিক পর্যায়ে অভিষেক করেছিলেন।